# Lo Vijan (Cantal)

Lo Vijan (Le Vigean en francés) es una comuna auvernhata d'Occitània, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Lo Vijan :
| Sornhac Chalvinhac | Jaleirac | Méallet |
| Mauriac | | Anglars de Salèrn |
| Ali Escoralha | Drujac Ali | Salhens |

## Toponimia

Las fòrmas ancianas son Bion, al sègle X, Viganum, latinizacion de 1310, Vige-la-Gleize, sense data o en 1549, le Vigen, en 1549, Le Vigayns, en 1603, Le Vigeyn, en 1605, Vinant, en 1628, Le Vigem, en 1646, Le Vighuan, en 1659, Le Vighen, en 1661, Le Vigent, en 1665, Le Vigan, en 1668, Le Vighan, en 1672, Le Vijan, en 1675, Vigen-le-grand, en 1680, Le Viguant, en 1686, Levigean, en 1688, Le Vighean, en 1701, Le Vigheant, en 1749, Le Vigam, en 1784. Dins lo cas particular del Vijan, Dauzat e Rostaing causisson pas entre lo sens de vicanum (en latin), mot derivat del latin vicus, « vialatge sense estatut » a l'epòca romana, e lo sens de proprietat de Vibius, nom latin d'òme, amb lo sufixe -anum. Los Féniés explican lo mot vigan en general, amb l'exemple d'Albi : lo prumèir sens es « plaça del vialatge », pueis « barri », enfin « vialatge »; pasmens, la plaça d'Albi nommada Lo Vigan èra tanleu l'origina situada a l'exterior de la muralha. A prepaus del Vigan de Carcin, Basalgas mòstra que lo sens de vicanum es aicí lo de « vialatge barri », per rapòrt a Gordon. Lo cas del Vigan carcinòl, situat a 4 km de la viala de Gordon, permet de precisar lo sens : non pas un barri que tochariá la viala, mas un vialatge près, dependent d'un biais o de l'autre de la viala. Aquela situacion es la del Vijan situat a costat de Mauriac mas que se confond pas ambe la viala e del Vijan en Nauta Vinhana a costat de Solenhac, viala abadiala coma Mauriac. Aquela constatacion geografica permet d'exclure l'ipotèsi Vibianum de Dauzat e Rostaing, dont se veson pas las traças davant lo sègle XIII. Mas que representa Bion atestat al sègle X e absent de la mapa actuala ? Lo vialatge actual del Vijan o una aglomeracion dispareissuda ? I a dins la comuna un luec nommat Sion. Mala lectura del tèstament del sègle X ?

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 1995 | 2020 | Jean-Pierre Soulier | divèrs dreita | retirat |
| 1979 | 1995 | Daniel Vendries | PS | |
| | 1979 | | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Mauriac, i demorèt.

## Demografia

modificar « persona »  v · d · m 
Evolucion demografica Populacion comunala actuala (2013): 841, totala: 875 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 203 | 1 107 | 1 270 | 1 205 | 1 268 | 1 065 | 975 | 1 200 | 1 190 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 221 | 1 151 | 1 180 | 1 080 | 1 186 | 1 160 | 1 240 | 1 345 | 1 197 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 112 | 1 024 | 1 022 | 938 | 868 | 891 | 900 | 925 | 778 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 822 | 1 041 | 919 | 856 | 857 | 879 | 841 | 835 | 825 868 |
| 2009 | 2010 |
| 819 861 | 826 856 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* ↑ http://archives.cantal.fr/ark:/16075/a011351496863Uanbnd
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 714
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 308
* ↑ Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 126
* Portal d'Auvèrnhe